ΚΑΝΟΝΙΣΜΟΣ (ΕΚ) αριθ. 1200/95 ΤΗΣ ΕΠΙΤΡΟΠΗΣ της 29ης Μαΐου 1995 περί λήψεως ειδικών μεταβατικών μέτρων προς προσδιορισμό της γεωργικής παραμέτρου κατά την εισαγωγή των εμπορευμάτων που εμφαίνονται στον πίνακα 1 του παραρτήματος Β του κανονισμού (ΕΚ) αριθ. 3448/93 του Συμβουλίου ώστε να ενεργοποιηθούν οι υποχρεώσεις που απορρέουν από τη συμφωνία η οποία αφορά το γεωργικό τομέα και η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι, στο άρθρο 2 παράγραφος 2 του κανονισμού (ΕΚ) αριθ. 3448/93 του Συμβουλίου (2), προβλέπεται για τη φορολόγηση η εφαρμογή μιας γεωργικής παραμέτρου, η οποία μπορεί να έχει τη μορφή είτε ενός μεταβλητού στοιχείου είτε ενός σταθερού στοιχείου που προσδιορίζεται σύμφωνα με τους όρους του άρθρου 5 7 ότι, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, η Κοινότητα δεσμεύθηκε να αντικαταστήσει από 1ης Ιουλίου 1995 όλες τις γεωργικές εισφορές και τα μεταβλητά στοιχεία με σταθερά ποσά 7 ότι, μετά την ημερομηνία αυτή, τα εν λόγω σταθερά ποσά ταυτίζονται με τα ειδικά ποσά που αποτελούν μέρος του τελωνειακού δασμού του εφαρμοζόμενου κατά την εισαγωγή των εμπορευμάτων τα οποία εμφαίνονται στον πίνακα 1 του παραρτήματος Β του κανονισμού (ΕΚ) αριθ. 3448/93 7 ότι είναι ανάγκη να καθοριστεί ως μεταβατικό μέτρο και εν αναμονή τροποποιήσεως του κανονισμού (ΕΚ) αριθ. 3448/93 7 ότι το ποσό που εφαρμόζεται κατά την εισαγωγή καθενός των εν λόγω εμπορευμάτων είναι ο δασμός που προβλέπεται στο κοινό δασμολόγιο 7 ότι το ποσό αυτό πρέπει να χρησιμεύει ως βάση για τη μείωση των γεωργικών παραμέτρων φορολόγησης που εφαρμόζονται για ορισμένα εμπορεύματα καταγωγής τρίτων χωρών στο πλαίσιο προτιμησιακών συμφωνιών όταν δεν προβλέπεται ειδικός κανόνας με τις εν λόγω συμφωνίες ή σε εφαρμογή αυτών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οριζοντίων Θεμάτων σχετικά με την Εμπορία Μεταποιημένων Γεωργικών Προϊόντων μη περιλαμβανομένων στο παράρτημα ΙΙ της συνθήκης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την εφαρμογή του άρθρου 2 παράγραφος 2 του κανονισμού (ΕΚ) αριθ. 3448/93, η γεωργική παράμετρος φορολόγησης παίρνει τη μορφή ειδικού ποσού όπως αυτό προβλέπεται στο κοινό δασμολόγιο της Κοινότητας. Το εν λόγω ποσό αντικαθιστά το μεταβλητό στοιχείο του άρθρου 3.

2. Όταν σε μια προτιμησιακή συμφωνία προβλέπεται μείωση της γεωργικής παραμέτρου φορολόγησης, που υπολογίζεται με μείωση των βασικών ποσών που καθορίζονται σε εφαρμογή του άρθρου 3 παράγραφος 2 του κανονισμού (ΕΚ) αριθ. 3448/93, τα εν λόγω βασικά ποσά αντικαθίστανται από τα ειδικά ποσά τα προβλεπόμενα στο κοινό δασμολόγιο για την εισαγωγή των υπόψη βασικών προϊόντων.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1995 έως 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για την Επιτροπή Martin BANGEMANN Μέλος της Επιτροπής